પ્રાપ્ત માહિતી અનુસાર વૈષ્ણોદેવી સર્કલથી ભાડજ રિંગરોડ પર મોડી રાતે એક ફોક્સ વેગન કાર પુરઝડપે આવી રહી હતી તે સમયે એકાએક કપચી ભરેલા ટેન્કર પાછળ કાર ઘૂસી જતાં ગમખ્વાર અકસ્માત સર્જાયો હતો. અકસ્માત બાદ કારમાં આગ લાગતાં કારમાં બેઠેલા ત્રણ યુવક બળીને ખાખ થઇ ગયા હતા જ્યારે બે યુવકોને ગંભીર ઇજા પહોંચી હતી. ફોક્સ વેગન કારમાં રાહુલ રામભાઇ બારડ (રહે. સાઉથ બોપલ), રોમિલ પટવા (રહે. નવરંગપુરા), ધૈર્ય પટેલ (રહે. સોલા) મોહનસિંહ અને પાર્થ પીપાવત વૈષ્ણોદેવી સર્કલથી ગત મોડી રાતે આસપાસ પસાર થતા હતા તે સમયે અકસ્માત સર્જાયો હતો.